ສະ​ມາ​ຊິກ​ສະ​ພາ​ຕ່ຳ ລົງ​ຄະ​ແນນ​ສຽງ ເພື່ອ​ປະ​ນາມ​ຄວາມ​ຄິດ​ເຫັນ​​ທີ່​ກີດ​ກັນ​ຜິວ​ພັນ ຂອງ​ທ່ານ​ທ​ຣຳ
ທ່ານໂຮຍເອີ ເວົ້າ​ວ່າ ທ່ານຫວັງວ່າ ບັນດາສະມາຊິກ ຈາກພັກຣີພັບບລີກັນ ຈະເອົາປະເທດມາກ່ອນພັກ ແລະ ລົງຄະແນນສຽງ ໃນມາດຕະການທີ່ກ່າວນັ້ນ ຄຽງຄູ່ກັບບັນດາສະມາຊິກ ຈາກພັກເດໂມແຄຣັດ.
ສະພາຕ່ຳສະຫະລັດ ທີ່ນຳພາໂດຍພັກເດໂມແຄຣັດ ມີກຳນົດຈະລົງຄະແນນ ສຽງ ໃນວັນອັງຄານມື້ນີ້ ກ່ຽວກັບຍັດຕິ ຊຶ່ງເປັນ ການຕອບໂຕ້ ຕໍ່ການທີ່ທ່ານທຣຳ ໄດ້ຂຽນຂໍ້ຄວາມລັກສະນະ ໂຈມຕີ ບັນດາສະມາຊິກ ສະພາ 4 ທ່ານທີ່ເປັນຄົນຜິວດຳ ລົງໃນທວີດເຕີ້ຕິດ ຕໍ່ກັນຫຼາຍຄັ້ງ ຜູ້ນຳສຽງສ່ວນຫຼາຍຂອງສະພາຕ່ຳ ທ່ານສະເຕັນນີ ໂຮຍເອີ ໄດ້ປະກາດກ່ຽວກັບ ລົງຄະແນນສຽງດັ່ງກ່າວແລະເວົ້າວ່າ ທ່ານຫວັງວ່າບັນດາສະມາຊິກຈາກ ພັກຣີພັບ ບລີກັນ ຈະ ແລະລົງຄະແນນສຽງເຫັນ ພ້ອມກັບ ມາດຕະການທີ່ກ່າວນັ້ນພ້ອມພຽງຄຽງຄູ່ກັບບັນດາສະມາຊິກຈາກພັກ ເດໂມແຄຣັດ ເນື້ອໄນຂອງຍັດຕິລະບຸວ່າ ເປົ້າໝາຍການໂຈມຕີຂອງທ່ານທຣຳ ແມ່ນແນໃສ່ ພວກສະມາຊິກສະພາຕ່ຳ ທ່ານນາງ ອີລຮານ ໂອມາ ສະມາຊິກສະພາຕ່ຳ ທ່ານນາງ ອາແລັກແຊນເດີ ໂອຄາຊີໂອ-ຄໍເຕັສ ສະມາຊິກສະພາຕ່ຳ ທ່ານນາງອາຢານາ ແພຣັສລີ ແລະ ສະມາຊິກສະພາຕ່ຳ ທ່ານນາງ ຣາຊີດ ທາເລບ ນັ້ນ ກໍໄດ້ໄປປາກົດຕົວຕໍ່ໜ້າ ບັນດານັກຂ່າວໃນວັນຈັນວານນີ້ ໃນການ ສະແດງອອກເຖິງກຳລັງ ຂອງການ ປຸ້ມລຸມກັນ ແລະຄວາມຫ້າວຫັນ ເພື່ອຕອບໂຕ້ຄືນ ຕໍ່ການກ່າວໂຈມຕີທາງສື່ ສັງຄົມ ແລະທາງວາຈາ ຕໍ່ພວກເຂົາເຈົ້າຫຼາຍຮອບຂອງ ທ່ານທຣຳ ທ່ານນາງ ໂອມາ ຜູ້ທີ່ເກີດຢູ່ໃນໂຊມາເລຍ ສັງກັດພັກເດໂມແຄຣັດ ຈາກລັດ ມິນເນ ໂຊຕາແລະໄດ້ຮັບສັນຊາດສະຫະລັດໄດ້ກ່າວວ່າ ທ່ານທຣຳໄດ້ກໍ່ໃຫ້ເກີດເລື້ອງນອງນັນດັ່ງພາຍຸໄຟໃນວັນອາທິດຜ່ານມານີ້ ດ້ວຍ ການຂຽນຂໍ້ຄວາມລົງທວີດເຕີ້ວ່າ ບັນດາສະມາຊິກສະພາຄວນ  ເຖິງແມ່ນວ່າ 3 ໃນ 4 ສະມາຊິກ ສະພາ ໄດ້ເກີດຢູ່ໃນສະຫະລັດ ກໍຕາມ ຂໍ້ຄວາມໃນທວີດເຕີ ເທື່ອທຳອິດ ໄດ້ ອອກມາບໍ່ດົນຫຼັງຈາກທີ່ ມີລາຍງານກ່ຽວກັບສະມາຊິກສະພາ ກຸ່ມນ້ອຍກຸ່ມນຶ່ງ ໂດຍໂທລະພາບ Fox News ທ່ານນາງ ໂອຄາຊີໂອ-ຄໍເຕັຊ ເປັນຄົນທີ່ເກີດຢູ່ໃນນະຄອນນິວຢອກ ສ່ວນທ່ານນາງ ແພຣັສລີ ໄດ້ເກີດຢູ່ໃນນະຄອນຊິນຊິນເນຕີ ລັດໂອໄຮໂອ ແລະ ທ່ານນາງ ທາເລບ ໄດ້ເກີດຢູ່ໃນນະຄອນດີທຣອຍ ລັດມິຊິແກນ ທ່ານນາງໂອມາ ແລະ ທ່ານນາງທາເລບ ຕ່າງກໍເປັນແມ່ຍິງຊາວມຸສລິມຄົນທຳອິດ ທີ່ໄດ້ຮັບໃຊ້ເປັນສະມາຊິກລັດຖະສະພາ ຊຶ່ງພວກເຂົາໄດ້ຮຽກຮ້ອງຢ່າງຊັດ ເຈນ ໃຫ້ຟ້ອງປົດທ່ານທຣຳ ອອກຈາກຕຳແໜ່ງ